open-index/open-wikipedia-markdown huggingface dataset:
Town-luokka (hävittäjä)

**Town-luokka** oli Britannian kuninkaallisen laivaston Yhdysvaltain laivastolta saaduista hävittäjistä muodostettu saattuehävittäjäluokka toisessa maailmansodassa. Maat allekirjoittivat 2. syyskuuta 1940 *Hävittäjiä laivastotukikohdista sopimuksen* (), jonka mukaan Yhdysvallat luovuttaa 50 hävittäjää ja saa niiden maksuksi tukikohtia Bahamalta sekä muualta Karibian meren alueelta.

Luokan alukset palvelivat sekä Kuninkaallisessa laivastossa että Kanadan laivastossa. Sodan lopulla aluksia siirrettiin Norjan, Alankomaiden ja Neuvostoliiton laivastoille. Alukset nimettiin sellaisten kaupunkien mukaan, jotka löytyivät sekä Yhdysvalloista että Brittein saarilta. Kanadan laivastolle siirretyt alukset nimettiin jokien mukaan lukuun ottamatta *Annapolisia*.

## Luovutetut alukset
Luovutetut alukset olivat ensimmäisen maailmansodan lopulla ja loputtua palvelukseen otettuja Wickes-, Caldwell- ja Clemson-luokkien hävittäjiä, joita oli reservivarastoissa kaikkiaan noin 70 kappaletta. Ne vastasivat Kuninkaallisen laivaston V- ja W-luokkien aluksia, mutta ulkoisesti ne näyttivät huomattavasti vanhemmilta neljine savuhormeineen. Vaikka alukset kuuluivat kolmeen luokkaan ne kuitenkin oli ominaisuuksiensa puolesta jaettavissa neljään luokkaan.

Alusten aseistuksena oli luovutushetkellä neljä nelituumaista tykkiä sekä neljä kolmiputkista 21 tuumaista torpedoputkea. Tykeistä oli täyslaidallisessa käytettävissä kuitenkin vain kolme kerrallaan, koska kaksi niistä oli asennettu kyljille. Torpedoputket veivät runsaasti kansitilaa ja ne samalla kasvattivat alusten kansipainoisuutta.

Ensimmäinen alus (*USS Aaron Ward*) lähti jo 4. syyskuuta Bostonista Halifaxiin, jossa se nimettiin ''HMS Castletoniksi''. Jo pari päivää myöhemmin seurasivat seuraavat alukset.

## Muutostyöt
Luovutetut alukset eivät olleet kuitenkaan sopivia suunniteltuun tehtäväänsä saattamaan saattueita pohjoisella Atlantilla. Ne olivat tarpeettoman nopeita ja niiden aseistus oli sopimaton sukellusveneiden torjuntaan. Lisäksi ne olivat vaikeasti käsiteltäviä Atlantin aallokossa.

Amiraliteetti teki päätöksen muuttaa alukset tehtävään paremmin sopiviksi. Alusten suuren määrän vuoksi niihin tehtiin eriasteisia muutostöitä suurehko määrä, mutta yhteisenä muutoksena aluksilta poistettiin X-tykki sekä puolet  torpedoputkista. Yhdysvaltalainen kolmituumainen ilmatorjuntatykki Y-asemassa vaihdettiin brittiläiseen kolmituumaiseen tai kaksitoistanaulaiseen X-tornin paikalle.

Aluksille asennettiin tutkat tyyppiä 271 sillalle heti, kun niitä oli saatavilla, samoin kuin mastonhuippuun tutka 286. Mastonhuipussa ollut tutka vaihdettiin tyypin 290 tai 291 tutkiin myöhemmin. Alusten syvyyspommien lukumäärää lisättiin ja niihin asennettiin kaikuluotaimet.

## Lähteet
*
*
*
*

### Viitteet

## Aiheesta muualla
Jam

**Jam** on yhdysvaltalaisen laulajan Michael Jacksonin neljäs vuoden 1991 albumilta Dangerous julkaistu single. Se julkaistiin vuonna 1992. Kappaleessa on mukana rap-artisti Heavy D.

## Kappaleet
* **Britannian single**
# ”Jam” (7" versio) – 4:05
# ”Jam” (Roger’s Jeep Mix) – 5:54
# ”Jam” (Atlanta Techno Mix) – 6:06
# ”Wanna Be Startin’ Somethin’” (Brothers in Rhythm House Mix) – 7:40

## Miksaukset
* Albumiversio – 5:39
* 7" versio – 4:03
**ilman rap-osuutta: 3:52
* Radioversio – 5:00
**ilman rap-osuutta: 4:44
* MJ’s Raw Mix – 4:34
* The A cappella Mix – 4:54
* Per cappella – 5:32
* The Video Mix – 5:37

**[[Teddy Riley]] -miksaukset**
* Teddy’s 12" Mix – 5:43
* Teddy’s Jam – 5:44

**Roger Sanchez -miksaukset**
* Roger’s Club Mix – 6:18
* Roger’s Club Dub – 6:14
* Roger’s Club Radio Mix – 3:51
* Roger’s Jeep Mix – 6:03
* Roger’s Jeep Radio Mix – 3:57
* Roger’s Underground Mix – 6:08
* Roger’s Slam Jam Mix – 4:54

**Steve Hurley -miksaukset**
* Silky 7" – 4:17
* Silky 12" – 6:27
* Silky Dub – 4:33

**Muut miksaukset**
* Atlanta Techno Mix – 6:08
* Atlanta Techno Dub – 5:16
* More Than Enuff Mix – 5:58
* More Than Enuff Dub – 5:54
* E-Smoove’s Jazzy Jam – 6:47
* Maurice’s Jammin’ Dub – 7:17
Fritz Fleischer

**Fritz Fleischer** (2. maaliskuuta 1894 Wien – 27. helmikuuta 1943 Theresienstadt) oli itävaltalainen pikajuoksija.

Fleischer edusti Itävaltaa Tukholman 1912 olympialaisissa 100 metrin juoksussa, 200 metrin juoksussa ja 4 × 100 metrin viestijuoksussa mutta karsiutui niiden kaikkien alkuerissä. Hän voitti Itävallan mestaruuden 100 metrin juoksussa vuosina 1911, 1913, 1914, 1919 ja 1920. Hän teki 200 metrin juoksussa Itävallan ennätyksen 23,2&nbsp;s vuonna 1911 ja 23,0&nbsp;s seuraavana vuonna sekä sivusi 100 metrin juoksun Itävallan ennätystä 10,8&nbsp;s vuonna 1913.

## Lähteet

*  Viitattu 3.12.2020
* 

### Viitteet
Passiivis-aggressiivinen käyttäytyminen

**Passiivis-aggressiivinen käyttäytyminen** (myös **passiivis-vihamielinen persoonallisuus**) on käytöstä, jossa henkilö kohdistaa passiivista vastarintaa sosiaalisten ja ammatillisten toimintojen vaatimuksiin. Passiivis-aggressiivinen käyttäytyminen ilmenee avuttomuutena, itsepäisyytenä, tehtävien tai asioiden lykkäämisenä tai jättämisenä viime hetkeen, kateutena tai paheksuntana ja tarkoituksellisena tai toistuvana epäonnistumisena pyydetyissä tehtävissä, joista henkilö on yleensä yksin vastuussa. Dynaamisessa psykologiassa passiivis-aggressiivista käyttäytymistä pidetään puolustusmekanismina; yleensä asianosainen tiedostaa vain osittain turvautuvansa puolustusmekanismiin.

## Aiheesta muualla
* 
*
SimAnt

**SimAnt: The Electronic Ant Colony** on Maxis Softwaren kehittämä ja vuonna 1991 julkaisema elämäsimulaatiopeli. Pelin on suunnitellut Will Wright.

*SimAnt* keskittyy muurahaisyhdyskunnan kehittämiseen. Se julkaistiin IBM PC:lle, Commodore Amigalle, Apple Macintoshille sekä Super Nintendo Entertainment Systemille.

## Vastaanotto
*SimAnt* sai julkaisemisen jälkeen paljon kehuja ja ”Paras simulaatiopeli” -tittelin Software and Information Industry Associationilta.

*[[Mikrobitti|Mikrobitin]]* Jukka Tapanimäki antoi pelin DOS-versiolle 83 pistettä sadasta.

## Lähteet

## Aiheesta muualla
*
Drew Nelson

**Drew Nelson** (s. 11. elokuuta 1979 Toronto, Ontario) on kanadalainen näyttelijä, joka tunnetaan elokuvasta *[[681-0638]]* ja animaatiosarjassa *[[Girlstuff/Boystuff]]*.

## Ura
Nelson aloitti näyttelemisen 21-vuotiaana televisiosarjan ''In a Heartbeat'' myötä. Sittemmin hän on esiintynyt enimmäkseen draama- ja komedia-aiheisissa elokuvissa ja televisiosarjoissa, kuten ''The Red Sneakers'', ''Two Against Time'', ''Älä kerro äidille'', *[[Smallville]]* ja *[[Supernatural]]*. Nelson on tehnyt myös äänirooleja animaatioihin *Girlstuff/Boystuff*, *[[6teen]]*, *[[Total Drama Island]]* ja *[[Total Drama Action]]*.

## Lähteet
Rudolf Rauch

**Rudolf Joseph Rauch** (16. huhtikuuta 1893 Wien – 18. kesäkuuta 1964 Linz) oli itävaltalainen yleisurheilija, joka menestyi parhaiten pikajuoksuissa.

Rauch edusti Itävaltaa Tukholman 1912 olympialaisissa 100 metrin juoksussa, 200 metrin juoksussa ja 4 × 100 metrin viestijuoksussa mutta karsiutui niiden kaikkien alkuerissä. Pariisin 1924 olympialaisissa hän selviytyi 200 metrin juoksun alkueristä jatkoon mutta karsiutui puolivälierissä. Hän voitti Itävallan mestaruuden 100 metrin juoksussa vuosina 1915, 1918, 1921, 1923 ja 1924, 200 metrin juoksussa vuosina 1915, 1917, 1918 ja 1921, 400 metrin juoksussa vuonna 1918 sekä pituushypyssä vuosina 1915, 1917 ja 1925. Hän teki 100 jaardin juoksussa Itävallan ennätyksen 9,9&nbsp;s vuonna 1921.

## Lähteet

* 
* 

### Viitteet
Alfred Lechner

**Alfred Lechner** (s. 1. huhtikuuta 1911) oli itävaltalainen pikajuoksija.

Lechner voitti Itävallan mestaruuden 100 metrin juoksussa vuosina 1931, 1932 ja 1933 sekä 200 metrin juoksussa vuonna 1933. Hän sivusi Itävallan ennätystä 6,9&nbsp;s 60 metrin juoksussa vuosina 1933 ja 1936 sekä 10,6&nbsp;s 100 metrin juoksussa vuonna 1936.

## Lähteet

* 

### Viitteet
Robert Struckl

**Robert Felix Struckl** (9. kesäkuuta 1918 Wien – 9. lokakuuta 2013 Wien) oli itävaltalainen pikajuoksija.

Struckl edusti Itävaltaa Berliinin 1936 olympialaisissa 100 metrin juoksussa mutta karsiutui alkuerissä. Hän voitti Itävallan mestaruuden 100 metrin juoksussa vuosina 1936, 1937, 1938, 1939, 1948, 1949 ja 1951 sekä 200 metrin juoksussa vuosina 1937, 1938, 1939, 1947, 1948, 1949 ja 1951.

## Lähteet

* 
* 

### Viitteet
Waldemar Berger

**Waldemar Berger** (s. 5. marraskuuta 1939) on entinen itävaltalainen pikajuoksija.

Berger voitti Itävallan mestaruuden 100 metrin juoksussa vuosina 1959, 1961 ja 1963.

## Lähteet

* 

### Viitteet
Axel Nepraunik

**Axel Nepraunik** (s. 3. helmikuuta 1945 Hampuri) on itävaltalainen pikajuoksija.

Nepraunik edusti Itävaltaa Münchenin 1972 olympialaisissa. Hän karsiutui 100 metrin juoksun ensimmäisissä alkuerissä sekä 4 × 100 metrin viestijuoksun välierissä, joissa Itävallan joukkue hylättiin. Hän voitti Itävallan mestaruuden 100 metrin juoksussa vuosina 1967, 1968, 1969 ja 1972 sekä 200 metrin juoksussa vuosina 1968, 1969 ja 1972. Hän teki 60 metrin juoksussa Itävallan ennätyksen 6,6&nbsp;s vuonna 1969 ja sivusi samana vuonna 100 metrin juoksussa Itävallan ennätystä 10,3&nbsp;s.

## Lähteet
*  Viitattu 3.12.2020
* 

### Viitteet
Punaolkaorneero

**Punaolkaorneero** (*Synallaxis hellmayri*) on Brasilian koillisosien kotoperäinen varpuslintu. Punaolkaorneero on sukunsa ainut edustaja.

Punaolkaorneerot elävät Brasilian koillisosan caatingatyyppisellä pensaikkoalueella ja laitumilla. Lajin elinympäristön ala on noin 12&nbsp;500&nbsp;neliökilometriä. Viime aikaiset havainnot ovat tuoneet lisävalaistusta lajin statukseen ja on havaittu sen olevan yleisempi kuin aikaisemmin otaksuttiin. Reiser kuvaili lajin holotyypin Bahian Fazenda Serrasta. 

Punaolkaorneero on nimetty Carl Edward Hellmayrin kunniaksi.

## Lähteet

## Aiheesta muualla
*WikiAves (kuva)
*ITIS: Gyalophylax
Felix Rinner

**Felix Rinner** (6. tammikuuta 1911 Wien – 2. huhtikuuta 1976) oli itävaltalainen pikajuoksija.

Rinner edusti Itävaltaa kaksissa olympialaisissa. Los Angelesissa 1932 hän karsiutui 400 metrin juoksun välierissä. Berliinissä 1936 hän karsiutui 200 metrin juoksun puolivälierissä. Hän teki 15. heinäkuuta 1930 Budapestissa 300 metrin juoksussa Euroopan ennätyksen 34,0&nbsp;s. Itävallan ennätyksiä hän juoksi useita: 200 metrillä 22,0&nbsp;s (sivuaminen) vuonna 1931 ja 21,8&nbsp;s vuonna 1935, 300 metrillä 35,2&nbsp;s, 34,6&nbsp;s sekä edellä mainittu 34,0&nbsp;s vuonna 1930, 400 metrillä 49,0&nbsp;s vuonna 1930, 48,8&nbsp;s vuonna 1931, 48,6&nbsp;s vuonna 1933 ja 48,5&nbsp;s vuonna 1935 sekä 500 metrillä 1.05,0 vuosina 1930 ja 1933. Hän voitti Itävallan mestaruuden 100 metrin juoksussa vuonna 1935, 200 metrin juoksussa vuosina 1930, 1931, 1935 ja 1936 sekä 400 metrin juoksussa vuosina 1930, 1931 ja 1932.

## Lähteet
*  Viitattu 3.12.2020
* 

### Viitteet
Vadim Klass

**Vadim Vladimirovitš Klass** (, s. 4. heinäkuuta 1979 Leningrad, Venäjän SNT, Neuvostoliitto) on venäläinen jalkapalloilija. Hän pelasi kaudella 2004 Ykkösen AC Oulussa kolme ottelua. Pääosan urastaan Klass on pelannut pietarilaisissa joukkueissa. Nykyinen seura on Favorit Viipuri.

## Lähteet
* 

### Viitteet
Rupert Blöch

**Rupert Blöch** (15. kesäkuuta 1929 – 28. heinäkuuta 2006) oli itävaltalainen pikajuoksija.

Blöch karsiutui Helsingin 1952 olympialaisissa 400 metrin juoksun alkuerissä ajalla 49,6&nbsp;s. Hän voitti Itävallan mestaruuden 400 metrin juoksussa vuosina 1949, 1950, 1951 ja 1952 sekä 100 metrin juoksussa vuonna 1952. Hän sivusi 400 metrin juoksussa Itävallan ennätystä 48,5&nbsp;s vuonna 1952 ja paransi sen aikaan 48,0&nbsp;s myöhemmin samana vuonna. Vuonna 1951 hän juoksi 500 metrillä Itävallan ennätyksen 1.03,1, joka oli voimassa vielä vuonna 1979, kun kyseisen matkan viralliset ennätysnoteeraukset lopetettiin.

## Lähteet

* 
* 

### Viitteet
Laula kanssani toveri

**Laula kanssani toveri** on suomalaislaulaja Arja Saijonmaan esikoisalbumi vuodelta 1972. Albumi sisältää versioita tunnetuista työväenlauluista. Laulajaa säestää levyllä Jani Uhleniuksen yhtye. Albumin tuotantoryhmään kuului edellä mainittujen lisäksi Pekka Gronow. Peter von Bagh kirjoitti levyn kanteen esittelyn Saijonmaasta. 

Rocket Records julkaisi albumista CD-version huhtikuussa 2010.

## Kappaleet
### A-puoli
#
#
#
#
#
#
#
#
### B-puoli
#
#
#
#
#
#
#
### CD-julkaisulla myös
#
#

## Lähteet
* 
### Viitteet
Yhdystie 2805

**Yhdystie 2805** on Kosken ja Ypäjän välinen yhdystie Varsinais-Suomessa ja Kanta-Hämeessä. Osoitenimenä tiellä ovat Koskella ja Somerolla *Sorvastontie*, Ypäjällä *Koskentie* ja *Kurjenmäentie*.

Tie saa alkunsa Hämeen härkätiehen kuuluvalta yhdystieltä 2810 Kosken Vähäsorvastolla, ylittää Paimionjoen Kosken Isosorvaston kylän luona, risteää valtatien 10 kanssa ja ylittää lähellä Someron rajaa Paimionjoen sivujoen Palojoen. Tämän jälkeen tie kulkee lyhyen matkaa Someron Vilukselan Palojoenkulmalla. Ypäjällä tie jatkuu Ypäjän Perttulan Kuusjoenkulmalle, jossa se ylittää Loimijoen sivujoen Kuusjoen, ja edelleen Ypäjän Levän Jyvämäkeen ja Ketokylään, risteää Forssan ja Loimaan välisen seututien 213 kanssa, nousee Kurjenmäelle Ypäjän keskustaajamassa, ylittää Loimijoen Ypäjän kirkon luona ja yhtyy Ypäjän keskustan liikenneympyrässä Jokioisten Vaulammilta Ypäjän ja Ypäjänkylän kautta valtatielle 9 Metsämaan Korvenkylässä johtavaan yhdystiehen 2812.

Tien varren kohteisiin kuuluu Piilikankaan uimapaikka Ypäjällä. Tien loppuosan osuus Jyvämäestä Levän Ketokylään on ennen nykyisten valtateiden valmistumista ollut osa valtatietä 2.

## Lähteet
Ziad Tlemçani

**Ahmed Ziad Tlemçani** (s. 10. toukokuuta 1963 Tunis, Tunisia) on tunisialainen entinen jalkapalloilija. Hyökkääjänä pelannut Tlemçani edusti kotimaassaan Espérancea ja pelasi myös Portugalissa ja Japanissa.

## Saavutukset
*Tunisian-mestaruus (5): 1985, 1988, 1989, 1998, 1999
**Tunisian maalikuninkuus: 1998 (15 maalia)
*Tunisian cup (3): 1986, 1989, 1999
*Afrikan Cup-voittajien cup: 1998

## Lähteet
Scapa Flow (yhtye)

**Scapa Flow** on suomalainen progressiivisen folkin (folk-proge) yhtye joka teki albumin Kompass-levymerkille.

## Alkuperäinen kokoonpano
1973 - kevät 1976
* Ismo Järvinen, (laulu, huilu)
* Kari Väkevä, (kitara)
* Heikki Mikkonen, (basso)
* Arho Perttula, (rummut)

## Seuraava kokoonpano
Syys 1976 - 1978
* Ismo Järvinen, (laulu, huilu, alttosaksofoni)
* Timo Seppänen, (kitara)
* Asko Ahonen, (basso)
* Olavi Kyllönen, (rummut)

Scapa Flow laajeni loppuvuodesta 1977 kvintetiksi
* Kari Jaksola, (koskettimet)

## Levyn tehnyt kokoonpano
Kosketinsoittaja vaihtui Eero-Pekka Kolehmaiseen 1978
Myöhemmin Pia-Maria Noponen liittyi laulusolistiksi 
Viimeinen miehistönvaihdos oli rumpali Olavi Kyllösen vaihtuminen Leevi Leppäseen loppuvuodesta 1979

* Ismo Järvinen, (laulu, huilu, alttosaksofoni)
* Pia-Maria Noponen (laulu, huilu)
* Timo Seppänen, (kitara)
* Asko Ahonen, (basso)
* Eero-Pekka Kolehmainen, (koskettimet)
* Leevi Leppänen, (rummut)

## Diskografia
* Uuteen aikaan (1980)

## Lähteet

## Aiheesta muualla
*
Ernst Leitner

**Ernst Leitner** (27. lokakuuta 1912 Niklasdorf, Steiermark, Itävalta-Unkari – 24. marraskuuta 1951 Wien) oli itävaltalainen yleisurheilija, joka menestyi parhaiten aitajuoksuissa.

Leitner sijoittui Torinon EM-kilpailuissa 1934 viidenneksi 400 metrin aitajuoksussa ajalla 55,2&nbsp;s sekä tuli hylätyksi 110 metrin aitajuoksun loppukilpailussa. Berliinin 1936 olympialaisissa hän karsiutui molempien lajien alkuerissä. Hän voitti Itävallan mestaruuden 110 metrin aitajuoksussa vuosina 1933, 1935, 1936, 1938 ja 1941, 400 metrin aitajuoksussa vuosina 1933, 1934, 1935 ja 1936 sekä kymmenottelussa vuonna 1941. Hän juoksi useita Itävallan ennätyksiä: 110 metrin aidoissa 14,8&nbsp;s kahdesti vuonna 1935 –&nbsp;ennätys rikottiin vasta vuonna 1961&nbsp;–, 200 metrin aidoissa 26,2&nbsp;s vuonna 1934 sekä 400 metrin aidoissa 57,2&nbsp;s ja 55,7&nbsp;s vuonna 1933, 55,4&nbsp;s vuonna 1935, 54,9&nbsp;s vuonna 1936 ja 54,8&nbsp;s myös vuonna 1936.

## Lähteet

* 
* 
* 

### Viitteet
Profil

**Profil** oli suomalainen yhtye, joka julkaisi yhden albumin vuonna 1974.

## Yhtyeessä vaikuttaneet soittajat
* Jarmo Jylhä, kitara
* Arto Vilkko. kitara, taustalaulu
* Roni Kamras, kitara, taustalaulu
* Peter Kokljushkin, basso
* Hannu Euramaa, rummut
* Jukka Heino, taustalaulu
* Henry Haapalainen, taustalaulu 

## Diskografia
*

## Lähteet
* Levy: Jarmo Jylhä lauluntekijä levytyksiä vuosilta 1968 - 2010 levykansi

## Aiheesta muualla
*
Fantasia (yhtye)

**Fantasia** on pietarsaarelainen progressiivista rockia soittava yhtye.

Fantasia voitti rockin SM-kisat 1974 ja seuraavana vuonna ilmestyi yhtyeen albumi, Fantasia, Rocket Records julkaisi albumin remasteroituna cd:nä kesällä 2010. Vuonna 2016 Svart Records julkaisi remasteroidun LP:n ja aiemmin myös Warner Music on omalla Hi-Hat -merkillään julkaissut LP:n uudestaan. Myös italialainen levy-yhtiö Mellotron Records on julkaissut LP:n uudelleen.

Yhtye julkaisi kesällä 2017 pitkän tauon jälkeen uuden ep-levyn, joka sisältää kappaleet Bosses låt, Desert Storm ja Tämä uni. Kesällä 2022 Fantasia julkaisi live-levyn Aikamatkaajan Unikuva (cd ja lp).

## Kokoonpano
Nykyinen kokoonpano
* Hannu Lindblom – kitara, laulu
* Göran Fellman - kitara
* Sven Wannäs - kosketinsoittimet
* Thomas Lindström - rummut
* Hannu Pirttimaa - basso
* Felix Holmberg - perkussiot

Fantasian alkuperäinen kokoonpano oli seuraava:

* Hannu Lindblom – kitara, laulu
* Roul Helantie – kosketinsoittimet, viulu, kitara
* Harri Piha – basso
* Karl-Erik Rönngård – rummut

Vuoden 1976 loppuun mennessä mukaan olivat tulleet kosketinsoittaja Ronnie Ehrs, kitaristi Timo Hautamäki ja Rönngårdin tilalle rumpali Thomas Lindström. Helantie soitti nyt bassoa ja Lindblom edelleen kitaraa. Sanoituksia pääasiassa Ehrsin tekemiin sävellyksiin laati tuolloin Kari Ilmonen.

Fantasian kokoonpano vuoden 1976 lopussa:

* Hannu Lindblom – kitara, laulu
* Ronnie Ehrs – kosketinsoittimet
* Timo Hautamäki – kitara
* Roul Helantie – basso
* Thomas Lindström – rummut

## Diskografia
* *[[Fantasia (albumi)|Fantasia]]* (1975; julkaistu uudelleen 2010 CD ,  2011 LP , 2016 LP
* *[[Aikamatkaajan unikuva]]* (2022) CD sekä LP

## Lähteet

## Aiheesta muualla
* Fantasian virallinen YouTube kanava
* YLE Elävä arkisto: Fantasia
* Rocket Recordsin progesivu 
* Fantasia -historiikki, -äänitetuotanto ja -levyarvosteluja englanniksi verkkosivustolla Discogs.com
* Fantasia -historiikki, -äänitetuotanto ja -levyarvosteluja englanniksi verkkosivustolla ProgArchives.com
* Fantasia -äänitetuotanto ja -levyarvosteluja englanniksi verkkosivustolla RateYourMusic.com
Mä en usko Jeesukseen

__NOTOC__
**Mä en usko Jeesukseen** on suomalaisen Soma-yhtyeen neljäs studioalbumi. Se julkaistiin 25. joulukuuta 2009.

## Kappaleet
# Mä en usko Jeesukseen
# Pahat kielet
# Soitan vain öisin
# Tuli, kulje kanssani
# Ilta huvipuistossa
# Melkein tanssitaan
# Lainsuojaton
# Autiomaa
# Tämän kaupungin lapset
# En tahdo elää toisten elämää

## Arvostelut
* Soundi: 

## Lähteet
* Mä en usko Jeesukseen discogs.com -sivustolla
* Albumi Rocket Recordsin sivuilla 

### Viitteet
Karhun Pojat

**Karhun Pojat ry** (lyh. **KaPo**) oli helsinkiläinen koripalloseura, joka perustettiin yleisseuraksi vuonna 1943. KaPo menestyi aikaisemmin myös käsipallossa, mutta viimeiset vuotensa se toimi naiskoripalloon keskittyneenä. Seuran toiminta lakkautettiin epäselvien talousongelmien vuoksi keväällä 2015.

## Koripallo
Seura voitti miesten SM-hopeaa vuonna 1945 ja SM-pronssia vuonna 1951. Naisten peleissä seura menestyi selvästi paremmin: se sijoittui naisten SM-sarjassa kuusi kertaa hopealle ja kaksitoista kertaa pronssille. Karhun Pojat putosi naisten SM-sarjasta kaudella 1996–1997, mutta nousi takaisin kaudeksi 2003–2004.

Karhun Pojat on suomalaisten naisjoukkueiden menestyneimpiä eurojoukkueita. Kaudella 1991–1992 se osallistui Ronchetti Cupiin, joka oli Euroopan kakkoskilpailu. Joukkue pääsi kilpailussa kuudentoista parhaan joukkoon, ja sarjan korikuninkuuden voitti Anja Hellman.

Keväällä 2015 julkisuuteen nousi tieto, ettei Karhun Poikien taloudesta vastannut toiminnanjohtaja ollut kirjannut seuran kirjanpitoon salivuokria vuodesta 2013 lähtien. Helsingin kaupunki haastoi KaPon oikeuteen maksamattomista salivuokrista, joita eri lähteiden mukaan oli perintäkuluineen kertynyt yli 100&nbsp;000 euroa. Vuosina 2013–2015 KaPon lisenssipelaajien märä puolittui noin 150:een, ja keväällä 2015 seura piti ylimääräisen kokouksen, jossa sen hallitukseen etsittiin uusia jäseniä. 33 kokoukseen osallistujasta kukaan ei suostunut hallitukseen, ja seuran toiminta lakkautettiin. Seuran virallisessa tiedotteessa toiminta lakkautettiin "ainakin toistaiseksi", mutta epäselvyydet taloudessa ja iso velkamäärä tekivät seuran toiminnan jatkumisen epätodennäköiseksi. Joulukuussa 2023 seura oli edelleen merkitty yhdistysrekisteriin.

## Käsipallo

Käsipallossa Karhun Pojat menestyi hyvin. Se voitti kolme miesten (1952, 1954, 1956) ja neljä naisten (1951, 1953–1955) Suomen mestaruutta. Seuran käsipallotoiminta on lakkautettu.

## Lähteet

## Aiheesta muualla
* Virallinen kotisivu
Mikko Routala

**Mikko Routala** on suomalainen meteorologi. Aikaisemmin hän työskenteli Nelonen-televisiokanavalla. Hän toimi myös Nelosen säälähetyksen tuottajana ja lähetyksen ankkurina ja Helsingin Sanomien meteorologina.

Alppihiihto eli laskettelu on ollut Routalan työ ja harrastus, sillä hän on toiminut myös hiihdonopettajana. Hän on ammatiltaan myös paloesimies.

## Lähteet
Ibo (Mosambik)

**Ibo** eli Ibon saari () on saari Mosambikissa, Cabo Delgadon maakunnassa, Ibon piirissä. Se on osa Quirimbasin saariryhmää. Siellä on ollut arabien kauppasatama 600-luvulta alkaen. Vasco da Gaman kerrotaan käyneen saarella vuonna 1502. Portugalilaiset linnoittivat saarta vuonna 1790.  1700-luvulla saari oli vilkas orjakaupan satama, Mosambikin toiseksi vilkkain Mosambikin saaren jälkeen. Nykyisin saari tunnetaan taidokkaista hopeasepistään.

Saaren ja koko Ibon piirin hallinnollinen keskus on Ibo (vila).

## Lähteet

## Aiheesta muualla
Yhdystie 2812

**Yhdystie 2812** on valtatieltä 9 Metsämaan Korvenkylässä Loimaalla Varsinais-Suomen maakunnassa yhdystielle 2804 Jokioisten Vaulammille Kanta-Hämeen maakunnassa johtava yhdystie. Osoitenimenä tiellä on Loimaalla *Koskenrannantie*, Ypäjällä *Ypäjänkyläntie* ja *Varsanojantie* ja Jokioisilla *Hauniontie*.

Metsämaan Korvenkylästä tie jatkuu Ypäjänkylään Ypäjällä ja ylittää siellä Turku–Toijala-radan. Ypäjänkylän Katinhännässä siihen yhtyy seututieltä 213 Loimaan Kauhanojalla alkunsa saava yhdystie 2815 ja Ypäjän Perttulassa Ypäjän kirkon luona Koskelta alkunsa saava yhdystie 2805. Ypäjän keskustaajaman jälkeen tie seurailee Loimijokea Ypäjän Kartanon ja Varsanojan kylissä ja ylittää Loimijoen Jokioisten Vaulammin kylän luona.

Tien varrelle jääviä kohteita ovat muun muassa MTT:n hevostutkimus ja Ypäjän hevosopisto Ypäjän Kartanonkylässä ja Varsanojalla.

## Lähteet
Pêro da Covilhã

**Pêro da Covilhã**  (käytössä myös nimimuodot *Pedro de Covilham* ja  *Covilhão*, 1460–1526) oli portugalilainen diplomaatti ja tutkimusmatkailija. Hänet lähetettiin Lähi-itään etsimään kanelia ja muita arvokkaita mausteita. Retkikunta lähti liikkeelle 1487. Hän kulki Napolin ja Aleksandrian kautta Kairoon, jatkoi sieltä arabien kanssa Suakiniin ja Adeniin sieltä monsuunituulten mukana Intiaan, palasi Punaiselle merelle ja Kairoon ja jatkoi sieltä Afrikan itärannikkoa etelään aina Sofalaan  asti. 1492–1493 hänen karavaaninsa saapui Abessiniaan, jossa hän vietti loppuelämänsä.

## Lähteet
Dirk Galuba

**Dirk Galuba** (s. 28. elokuuta 1940) on saksalainen näyttelijä. Galuba näyttelee ''Lemmen viemää'' -sarjassa hotellin johtajaa, Werner Saalfeldiä. Hän on näytellyt myös HBO:n sarjassa *[[Taistelutoverit]]*, saksalaista vartiosotilasta jaksossa, jossa Saksa on jo luhistunut.
Seututie 213

**Seututie 213** alkaa Turun ja Hämeenlinnan väliseltä valtatieltä 10 Ypäjällä Kanta-Hämeessä, kulkee Varsinais-Suomen maakunnassa pääasiassa Loimaan alueella ja päättyy seututielle 204 Säkylän Huovinrinteen luona Satakunnan maakunnassa. Tien pituus on 61 kilometriä.

## Tien kulku
Ypäjän kirkonkylän kohdalla tie risteää Koskelta Ypäjälle johtavan yhdystien 2805 kanssa ja ylittää tämän jälkeen Ypäjän Mannisissa Loimijoen sivujoen Kuusjoen. Loimaan Kauhanojalla tiestä erkanee Ypäjänkylään johtava yhdystie 2815, ja Loimaan keskustassa tie ylittää valtatien 9. Loimaan Hirvikoskella tien uusi oikaisu ylittää Loimijoen, ja tiestä erkanevat Metsämaalle yhdystie 2292 ja Oripään ja Yläneen kautta kantatielle 43 Hinnerjoella johtava seututie 210, minkä jälkeen oikaistu tie ylittää Loimijoen uudelleen. Alastarolla tie ylittää Loimijoen sivujoen Niinijoen, ja tien kanssa risteää Loimaan Haaroisissa seututieltä 210 alkunsa saava, Alastaron ja Vampulan kautta Köyliön Vuorenmaalle johtava yhdystie 2101 ja siihen yhtyy valtatieltä 2 Punkalaitumen Kanteenmaalla alkunsa saava seututie 231. Alastaron keskustan jälkeen tie ylittää Loimijoen sivujoen Hanhijoen, risteää Virttaan luona Auran ja Huittisten välisen kantatien 41 kanssa, kulkee halki Alastaron Virttaankankaan ja seurailee lopuksi Säkylässä Säkylän Pyhäjokea Korven ja Löytäneen kylien luona.

Osoitenimenä tiellä on Ypäjällä *Forssantie* ja *Loimaantie*, Loimaalla *Hämeentie*, *Pikatie*, *Lännentie*, *Vakkatie*, *Virttaantie* ja *Säkyläntie* ja Säkylässä jälleen *Virttaantie*.

## Historiaa
Ennen nykyisen valtatien 2 valmistumista 1960-luvulla osat tiestä tien alusta Alastarolle kuuluivat valtatiehen 2. Tienoikaisujen johdosta nykyinen tie noudattaa vanhan tien kulkua kuitenkin enää vain paikoin. 

Ypäjän ja Loimaan välinen osuus on parannettu 1980-luvulla. Loimaan ja Alastaron välillä tie on rakennettu kokonaan uudelle linjaukselle 90-luvun lopulla. Samoihin aikoihin tie on rakennettu uudelle linjaukselle myös Alastarolla, Virttaalla ja Huovinrinteellä. 

Huovinrinteen ja Virttaan väliset oikaisut valmistuivat vuonna 2003. Matka Säkylän ja Virttaan välillä lyheni noin 6 kilometriä, minkä lisäksi raskas liikenne suuntautui pois nykyiseltä Korventieltä. 

Loimaan Kauhanojalla käytöstä jäänyt vanha tie on suoralta mutta mäkiseltä osuudeltaan kunnostettu valaistuksi hiihtoladuksi.

## Kaavailuja tulevaisuudesta
Maakuntakaavassa seututie 213 on merkitty Loimaan ja Hirvikosken välillä uudelle linjaukselle (Loimaan ohikulkutie).

## Lähteet

## Aiheesta muualla

*
Clevelandin osavaltionyliopisto

**Clevelandin valtionyliopisto** (Cleveland State University, lyhennetään **CSU**) on julkinen yliopisto Clevelandissa Ohiossa Yhdysvalloissa. Se on perustettu vuonna 1965, vaikka sen Fenn College perustettiin jo vuonna 1923. Nykyään CSU on osa Ohion julkista yliopistojärjestelmää, joka perustettiin vuonna 2007.

Opiskeltavia pääaineita on 70, maisteriohjelmia 27 ja 6 tohtoriohjelmaa. 

Yliopistossa on kymmenen collegea, joihin lukeutuvat:

*Fenn College of Engineering
*Cleveland-Marshall College of Law (Oikeustiede)
*College of Liberal Arts and Social Sciences
*College of Science (Luonnontieteet)
*Nance College of Business Administration (Kauppatieteet)
*College of Education & Human Services
*Maxine Goodman Levin College of Urban Affairs
*Graduate Studies 

## Lähteet

## Aiheesta muualla

*Clevelandin State University
*Opiskelijalehti Cauldronin sivu
António Fernandes

**António Fernandes** oli portugalilainen tutkimusmatkailija. Hän oli tulkkina Sofalan kaupungissa Mosambikissa ja matkusti sieltä vuosien 1509–1512 välillä Mwene Mutapan kuningaskuntaan selvittääkseen, mistä rannikolla myytävä kulta oli peräisin. Fernandesin raportti on vanhin kirjallinen portugalilaisten tieto Mutapasta. 

## Lähteet

## Aiheesta muualla
* 
*
Francisco Barreto

**Francisco Barreto** (1520–1573) oli portugalilainen sotilas ja tutkimusmatkailija. Hän palveli valtiotaan nuorena Marokossa ja Portugalin Intian-siirtokunnissa. 

Palattuaan Lissaboniin hänet lähetettiin Kaakkois-Afrikkaan etsimään legendaarisia kultakaivoksia. Hän valitsi reitin Sambesi-jokea pitkin sen sijaan, että olisi edennyt Sofalan kautta. Tuhannen eurooppalaisen retkikunta lähti vuonna 1569 ja kulki Senasta etelään pitkin Sambesin laaksoa. Hän oli saanut paikalliselta kuninkaalta läpikulkuoikeudet sillä ehdolla, että kurittaisi kapinoivaa alipäällikköä. Taistelu sekä sairaudet kuluttivat retkikuntaa niin pahasti, että Barreto joutui palaamaan Senaan vuonna 1570, missä hän kuoli muutamia päiviä saapumisensa jälkeen.

## Lähteet
Mare Balticum – 2000 vuotta Itämeren historiaa

**Mare Balticum – 2000 vuotta Itämeren historiaa** on tietoteos, joka kertoo Itämeren vaiheista idän ja lännen, pohjoisen ja etelän ristiaallokoissa. 

Suomen kirjataiteen komitea on valinnut teoksen vuoden 1995 kauneimmaksi kirjaksi.

Teoksen alkusanat on kirjoittanut professori Matti Klinge. Sen jälkeen teos koostuu Itämerta ja sen historiaa käsittelevistä artikkeleista, joiden kirjoittajina ovat ruotsalainen kartografian asiantuntija Ulla Ehrensvärd, suomalainen karttahistorian asiantuntija Pellervo Kokkonen sekä John Nurmisen Säätiön hallituksen puheenjohtaja Juha Nurminen. Ehrensvärd ja Kokkonen kertovat alueen kartoista ja Nurminen esittelee artikkeleissaan seikkaperäisesti alueen merenkulun, kaupan, navigoinnin ja laivojen historiaa.

Teoksen kartat ja kuvat ovat peräisin kokoelmista eri puolilta maailmaa, ja osa niistä on julkaistu ensimmäisen kerran tässä teoksessa. 

Teos on julkaistu paitsi suomeksi, myös ruotsiksi, englanniksi ja saksaksi.

## Lähteet
Craig Mello

**Craig Cameron Mello** (s. 18. lokakuuta 1960 New Haven, Connecticut) on yhdysvaltalainen biologi ja molekyläärisen lääketieteen professori Massachusettsin yliopistossa. Hän sai vuoden 2006 Nobelin lääketieteen palkinnon yhdessä Andrew Firen kanssa. Palkitsemisen peruste on RNA-interferenssiä koskeva tutkimus, jonka he olivat julkaisseet vuonna&nbsp;1998. Palkinnon perustelussa sanottiin muun muassa: "Fire ja Mello ovat löytäneet perusmekanismin, jolla geneettisen tiedon virtaa säädellään."

## Lähteet
Kerrolan seisake

**Kerrolan seisake** () oli Uudenkaupungin radan varressa sijainnut lakkautettu seisake. Se perustettiin Raisioon vuonna 1928. Seisake lakkautettiin toukokuussa 1982.

## Lähteet
Shenyang (lentokonetehdas)

**AVIC Shenyang Aircraft Company Limited**, lyhennys **SAC**, lyhyesti **Shenyang** (瀋陽飛機公司), aiemmalta nimeltään *Zhonghang Heibao Company Limited*, on Kiinan kansantasavallassa toimiva pörssinoteerattu valtionyhtiö, joka valmistaa lentokoneita. Shengyang on osa AVIC-teollisuuskonsernia. SACin päätuotteita ovat hävittäjälentokoneet. 

Vuonna 1953 perustettu yhtiö toimii Shenyangin kaupungissa. Se on perustanut muita kiinalaisia lentokonetehtaita, muun muassa Chengdu Aircraft Industry Group ja Guizhou Aircraft Industry Co., 

## Tehtaat ja tuotteet

### Tehtaat

* Shenyang lentokoneiden runkojen tehdas
* Shenyang moottoritehdas
* Shenyangin suunnitteluinstituutti
* Shenyangin lentokonemoottorien tutkimusinstituutti

### Hävittäjälentokoneet

* J-4: kokoonpano Kiinassa 1950-luvun alussa
* Shenyang JJ-1: suihkuharjoituskone, tämän korvasi 1960-luvulla JJ-5 
* Shenyang J-5: hävittäjä
** Shenyang JJ-5: jatkokoulutuskone 
* Shenyang J-6: hävittäjä
** JZ-6: tiedustelukone, joka pohjautuu MiG-19R-koneeseen
** JianJiao JJ-6: harjoitushävittäjä
* Chengdu J-7: Shenyangin 1960-luvulla suunnittelema kone, jonka tuotanto siirrettiin 1970-luvulla Chengdu Aircraft Industry Group-tehtaalle
* Shenyang J-8: 3. sukupolven hävittäjä 
* Shenyang J-11: 4. sukupolven hävittäjä, joka pohjautuu Suhoi Su-27-koneeseen
* Shenyang J-12 / Shenyang J-XX: 5. sukupolven stealth-hävittäjä
* Shenyang J-14: 5. sukupolven stealth-hävittäjä
* Shenyang J-15: 4,5-sukupolven monitoimihävittäjä lentotukialuksille
* Shenyang J-16: 4,5-sukupolven monitoimihävittäjä, J-11:n seuraaja
* Shenyang FC-31: 5. sukupolven stealth-hävittäjä

### Matkustajalentokoneet

* ACAC ARJ21 Xianfeng: syöttöliikennekone, toteutettu yhdessä AVIC I -konsernin muiden yhtiöiden kanssa

### Pommikoneet

* Xi’an H-6: pommikone, joka pohjautuu Tupolev Tu-16 -pommittajaan.  
* Nanchang Q-5: hävittäjäpommitaja 

### Yleisilmailukoneet
* Cessna 162: Shegyang ja Cessna sopivat yhteistyöstä 27.11.2007.  

### Moottorit

* WS-10, *Taihang*
* WP-14 *Kunlun*

### UAV:t

* Shenyang BA-5

## Lähteet

## Aiheesta muualla

*AVIC Shenyang Aircraft Company Limited - Virallinen kotisivu  (sac.avic.com)
*Shenyang Aircraft Corporation (SAC)  (globalsecurity.org)
Mozambique Company

**Mozambique Company**  () oli Portugalin valtion perustama yhtiö, joka hallitsi Mosambikin siirtomaa-aikana nykyisiä Manican ja Sofalan maakuntia. Yhtiön päämaja oli Beirassa. Se perustettiin vuonna  1891, ja osakkeita myytiin etenkin  Saksassa, Isossa-Britanniassa ja Etelä-Afrikassa. Yhtiö sai maat hallintaansa 50 vuodeksi. Vuonna 1942 maat palautettiin Portugalin kruunulle, ja yhtiö jatkoi maanviljelyn ja kaupan alalla nimellä SARL.

Mozambique Company käytti edullista afrikkalaista työvoimaa, ja rakensi kaivoksia, ja tuotti sokeria ja kopraa. Se rakensi rautateitä, jotka yhdistivät alueen Rhodesiaan ja Brittiläiseen Keski-Afrikkaan.

## Lähteet
Fox News Channel

**Fox News Channel (FNC)** on yhdysvaltalainen kaapeli- ja satelliittitelevision välityksellä näkyvä uutiskanava, jonka omistaa Fox Corporation -mediakonserniin kuuluva Fox News Media. Fox News on nähtävissä 86 maassa ja Yhdysvaltain merentakaisissa territorioissa. Kanavan lähetykset tulevat lähinnä sen Rockefeller Centerissä New Yorkissa sijaitsevilta studioilta.

## Historia ja profiili
Fox Newsin perusti australialaisamerikkalainen mediamoguli Rupert Murdoch, joka palkkasi entisen NBC-johtajan ja republikaanien mediakonsultin Roger Ailesin kanavan toimitusjohtajaksi. Murdoch toimii tällä hetkellä Fox Newsin hallituksen puheenjohtajana, ja Suzanne Scott toimitusjohtajana.

Kanavan lähetykset alkoivat 7. lokakuuta 1996, jolloin se näkyi 17 miljoonalle kaapelitelevision tilaajalle. 1990- ja 2000-lukujen vaihteessa siitä kasvoi Yhdysvaltain katsotuin kaapeliuutiskanava. Helmikuussa 2015 Fox News oli katsottavissa 94 000 000 yhdysvaltalaisessa kotitaloudessa.

Fox Newsiä on kritisoitu puolueellisesta uutisoinnista ja republikaanipuolueen tukemisesta, kuin myös demokraattipuolueen ja sen edustajien panettelusta. Fox News on vastannut kritiikkiin kiistämällä puolueellisuussyytökset ja toteamalla, että kanavan uutistoimitus tarjoaa puolueetonta uutisointia. Kanavan mukaan se myös tekee selkeän eron uutisohjelmien ja mielipideohjelmien välille.

Erityisesti Donald Trumpin presidenttikauden aikana Fox Newsin katsottiin olevan Trumpin lojaali äänenkantaja. Trump on kuitenkin ohjannut kannattajiaan vaihtamaan entistä radikaaleimmille kanaville kuten OAN ja Newsmax. Helmikuussa 2021 Fox jäi kolmanneksi CNN:n ja MSNBC:n jälkeen seuratuimpana uutiskanavana, mikä oli sen surkein suositus 20 vuoteen. Tämän jälkeen kanavan katsojaluvut lähtivät nousuun ja tammikuussa 2023 Fox News oli ollut 23 peräkkäistä kuukautta Yhdysvaltain seuratuin uutiskanava, päivittäisen keskikatsojamäärän ollessa noin kaksinkertaiset verrattuna toiseksi seuratuimpaan MSNBC:hen.

## Oikeudenkäynnit
Äänestyskoneita valmistava Dominion Voting Systems -yhtiö haastoi Fox Newsin oikeuteen valheellisten väitteiden levittämisestä. Fox News levitti vuonna 2020 Donald Trumpin väitteitä vaalivilpistä kun Fox Newsin johto ja tähtijuontajat tiesivät, etteivät vaalivilppiväitteet pitäneet paikkaansa. Dominion vaati oikeudessa 1,6 miljardin dollarin vahingonkorvauksia, mutta Fox News myöntyi maksamaan 787,5 miljoonaa dollaria osana sovitteluratkaisua.

## Fox News Suomessa
15. lokakuuta 2020 julkaistiin Suomessa Fox News International -sovellus (Android/iOS). Sen kautta voi katsoa Fox Newsia ja Fox Businessia Suomessa älypuhelimella, tabletilla ja älytelevisiolla.

## Lähteet

## Aiheesta muualla

*FoxNews.com 
*Adam Gabbatt, ‘Walked a fine line’: how Fox News found itself in an existential crisis, The Guardian 15.11.2020.
China Aviation Industry Corporation I

**China Aviation Industry Corporation I** (**AVIC I**) on Kiinan kansantasavallan suurimpia lentokonevalmistuskonserneja, joka perustettiin 1. heinäkuuta 1999 jakamalla China Aviation Industry Corporation kahtia. Toimenpide oli päinvastainen kuin EU:ssa ja Yhdysvalloissa miltei samaan aikaan ja Venäjällä hieman myöhemmin. Niissä konsolidoitiin yhtiöitä kylmän sodan loputtua.

AVIC I valmistaa suuria pommikoneita (kuten Xi’an H-6 ja Xi’an JH-7), keskikokoisia matkustalentokoneita (Comac ARJ21) ja hävittäjiä (Chengdu J-7 ja Shenyang J-8, Chengdu J-10, Shenyang J-11 ja JF-17). AVIC II keskittyy pienempiin lentokoneisiin ja helikoptereihin. 

AVICit konsolidoituivat 28. lokakuuta 2008 yhdeksi yhtiöksi, millä pyrittiin tehostamaan toimintaa talouskasvun hidastuttua alle kymmenen prosenttiin vuodessa.

## AVIC I:n tyttäret
* Chengdu Aircraft Industry Group
* Guizhou Aircraft Industry Co.
* Shanghai Aviation Industrial Company
* Shenyang Aircraft Corporation
* Xi'an Aircraft Industrial Corporation

## Aiheesta muualla
*AVIC I:n sivusto
Niassa Company

**Niassa Company** () oli Portugalin valtion perustama yhtiö, joka hallitsi Mosambikin nykyisiä Niassan ja Cabo Delgadon maakuntia vuodesta 1891 vuoteen 1929 maan siirtomaa-aikana. Yhtiö perustettiin Portugalissa, mutta ei kyennyt keräämään siellä riittävästi pääomaa, ja vuonna 1897 kun yhtiö vihdoin aloitti toimintansa, sen johto oli englantilainen ja omistajat pääosin brittejä ja ranskalaisia.

Yhtiön tarkoitus oli käyttää halpaa afrikkalaista työvoimaa puuvillan ja muiden maataloustuotteiden kasvatukseen, perustaa kaivoksia ja verottaa alueella käytävää kauppaa ja  alueen asukkaita.

Yhtiö toimi aluksi lähinnä rannikolla, ja sisämaan yaot ja makondet eivät olleet sen määräysvallassa. Vuonna 1901 valmistui lennätinlinja rannikolta Njassajärvelle, ja suunnitelmat vetää rautatie samaa reittiä. Yhtiö rakennutti vuonna 1904 Porto Amelian kaupungin (nykyinen Pemba) ja piti siellä päämajaansa.

## Lähteet
Paalijärvi (kylä Alajärvellä)

**Paalijärvi** on kylä Etelä-Pohjanmaan Alajärvellä, samannimisen järven rannalla. Paalijärvellä asuu noin 220 asukasta. Paalijärveltä Alajärven keskustaan on noin 11 kilometriä. Paalijärvellä oli parhaimmillaan kolme kyläkauppaa, mutta nyt lähimmät kaupat sijaitsevat noin kolmen kilometrin päässä.

## Paalijärven koulu
Kylässä on Paalijärven koulu, jossa toimii esikoulu ja luokat 1–6. Koulussa on noin 40 oppilasta.

## Paalijärven lava
Paalijärven etelärannalla on Paalijärven maamiesseuran omistama perinteikäs tanssilava, joka on kunnostettu vuonna 2002. Se toimii muun muassa häidenviettopaikkana.

## Paalivuori
Paalijärven länsipuolella sijaitsevalla Paalivuorella ja sen korkeimmalla kohdalla sijaitsee kyläyhdistyksen näkötorni. Suomen kaikkien aikojen suurin seismisesti mitattu maanjäristys (3,8 magnitudia) mitattiin tällä Paalivuorella 17. helmikuuta vuonna 1979.

## Tunnettuja paalijärveläisiä
Paalijärveltä on syntyisin Ateenan vuoden 1969 yleisurheilun EM-kilpailujen korkeushypyn hopeamitalisti Reijo Vähälä.

## Lähteet
Yhdystie 2410

**Yhdystie 2410** on seututieltä 110 (entinen valtatie 1) Suomusjärven  Kitulassa Salossa alkunsa saava, Kiikalan kautta Somerolle seututielle 280 johtava yhdystie. Osoitenimenä tiellä on Salossa Kiikalaan asti *Suomusjärventie* ja siitä eteenpäin *Lautelantie*. Somerolla osoiteniminä ovat *Lautelantie* ja *Terttiläntie*.

Tie risteää Suomusjärven Kitulassa valtatien 1 kanssa, kulkee Kiikalassa Yltäkylän, Silvan, Pappilan, Saarenkylän ja Komisuon kylien kautta Kiikalan kirkonkylään, jossa siitä erkanee Kiikalan Rekijoelle johtava yhdystie 2411. Kiikalan Kirkonkylästä tie jatkuu Kiikalan Satakosken kautta Someron Lautelaan, jossa siihen yhtyy kantatieltä 52 Perttelissä alkava yhdystie 2403, ja edelleen Someron Terttilään, jossa siihen yhtyy seututieltä 280 Somerniemen Oinasjärvellä alkunsa saava yhdystie 2801. Seututiehen 280 tie yhtyy Someron Ihamäen Seppälässä.

Tien varrelle jääviä kohteita ovat muun muassa Härjänvatsan uimala Kiikalan Silvassa ja Kiikalan kirkko Kiikalan kirkonkylässä. Osalla matkaa tien loppuosa Someron Lautelassa ja Terttilässä noudattaa historiallisen Hiidentien kulkua.

Valtatien 1 valmistuttua moottoritieksi vuonna 2009 yhdystien 2410 on todettu saaneen uutta merkitystä Someron ja Helsingin välisessä liikenteessä, koska moottoritien valmistumisen jälkeen matka-aika Somerolta Helsinkiin ei juuri poikkea suoremmasta, mutta lyhyemmän matkaa moottoritietä kulkevasta reitistä seututien 280 kautta. Haittana on kuitenkin osalla matkaa tien huono kunto. 

## Lähteet

## Aiheesta muualla
Maputonlahti

**Maputonlahti** eli **Delagoanlahti** on lahti Intian valtameressä, Mosambikin rannikolla. Lahden pituus on noin 90 km ja leveys 30 km. Lahti on suojaisa luonnonsatama, ja jo Vasco da Gama käytti sitä hyväkseen 1500-luvulla.  Hollantilaiset, britit ja portugalilaiset ovat vuoroin hallinneet lahtea, ja hollantilaisten rakentaman linnoituksen paikalle nousi nykyinen Maputon kaupunki, Mosambikin pääkaupunki. Lahteen laskevat Matola-, Tembe- ja Umbelúzijoet.

## Lähteet

## Aiheesta muualla
Indis

**Indis Kultainen** () on J. R. R. Tolkienin luoma kuvitteellinen hahmo, joka esiintyy teoksessa *[[Silmarillion]]*. Hän on haltia ja kuuluu *[[vanyar]]iin*. Indistä kuvaillaan teoksessa pitkäksi ja kultahiuksiseksi.

Indis on *[[noldor]]in* kuninkaan Finwën toinen vaimo ja saa tämän kanssa kaksi poikaa: Fingolfinin ja Finarfinin. Hänellä on myös poikapuoli Fëanor, joka on Finwën ja tämän ensimmäisen vaimon Mírielin lapsi. Fëanor ei hyväksy isänsä uutta liittoa, vaan se johtaa jännitteisiin perheen sisällä. Indis on muun muassa Galadrielin, Fingonin, Turgonin ja Orodrethin isoäiti sekä Elrondin, Gil-galadin, Eärendilin ja Elrosin esiäiti. Hän on läheistä sukua Korkealle kuninkaalle Ingwëlle.

## Tulkintoja
Tutkija Christopher Hansen yhdistää Indisin ja Finwën avioliiton laajempaan Tolkienin teoksissa esiintyvään teemaan, jossa epäsopivat tai poikkeukselliset liitot johtavat pahaan. Hänen tulkintansa mukaan Tolkien mielsi Finwën toisen avioliiton epäsopivaksi, koska ihannoi yksiavioisuutta. Hansen pitää Fëanorin tyytymättömyyttä isänsä uuteen liittoon alkusysäyksenä hahmon myöhemmin tekemille pahuuksille. 

## Lähteet
* 

### Viitteet

## Aiheesta muualla
* Indis Kontuwikissä
Chewat

**Chewat** ovat etninen ryhmä Afrikan keski- ja eteläosissa. Chewoja on noin puolitoista miljoonaa Malawissa ja Sambiassa. Chewat puhuvat njandžan kieltä. Chewojen juuret ovat Maravi-valtakunnassa, joka hallitsi nykyistä Malawia ja osia Mosambikista ja Sambiasta 1400-luvulta 1700-luvulle.

## Lähteet
Tunisian supercup

**Tunisian supercup** on vuonna 1960 perustettu jalkapallon cup-kilpailu, jossa kohtaavat edelliskauden Tunisian-mestaruuden ja Tunisian cupin voittaneet seurat. Historiansa aikana eniten mestaruuksia on voittanut Espérance.

Tunisian jalkapalloliiton mukaan turnausta olisi tarkoitus pelata vuosittain, mutta turnausta on pelattu vuosina 1993, 1995 ja 2001. Kauden 2007–2008 päätyttyä liitto ilmoitti neljännen supercupin järjestettävän 7. helmikuuta 2009, mutta se peruttiin kilpailukalenteriin tullessa lisää Maghreb-kilpailuja, kuten Pohjois-Afrikan cup-voittajien cup. Seuraavan kerran cupia on määrä pelata 20. helmikuuta 2010.

## Loppuottelut

## Joukkueiden mestaruudet cupissa
Mosambikin presidentti

**Mosambikin presidentti** on Mosambikin valtionpäämies. Nykyisenä presidenttinä toimii Daniel Chapo, joka vannoi virkavalansa 15. tammikuuta 2025.

Vuonna 2022 presidentin kuukausipalkka oli 800 000 meticalia.

## Historia ja valtaoikeudet
Presidentin virka perustettiin 25. kesäkuuta 1975, kun Samora Machel nousi presidentiksi portugalilaisten siirtomaaisäntien vetäydyttyä. Virassa on ollut viisi henkilöä, jotka kaikki ovat olleet Frelimon edustajia. Lisäksi lokakuusta 1986 marraskuuhun 1986 presidentin tointa hoiti Frelimon keskuskomitea, kun edellinen presidentti oli saanut surmansa eikä uutta ollut vielä valittu.

Valtionpäämiehen roolin lisäksi presidentti on myös sekä hallituksen päämies puolustusvoimien ylipäällikkö. Hän nimittää ja erottaa ministerit, määrää vaalit, vahvistaa ja hylkää lakiehdotukset sekä ohjaa maan ulkopolitiikkaa. Lisäksi presidentin täytyy pitää vuosittainen puhe parlamentille kansakunnan tilasta.

Mikäli presidentti ei kykene hoitamaan virkaansa, hänen sijaisenaan toimii parlamentin puhemies.

## Pätevyysvaatimukset ja valinta
Perustuslain mukaan presidentiksi valittavan henkilön tulee täyttää seuraavat ehdot:

* syntyperäinen Mosambikin kansalainen, jolla ei ole muita kansalaisuuksia
* väh. 35-vuotias
* pystyy harjoittamaan kaikkia kansalaisoikeuksiaan
* on kerännyt väh. 1000 äänestäjän allekirjoittamaa kannattajakorttia

Presidentti valitaan suoralla kansanvaalilla ja valittavan henkilön tulee saada vähintään yli 50 % äänistä. Mikäli ketään ei saa vaadittavaa äänimäärää ensimmäisellä kierroksella, kahden parhaiten menestyneemmän ehdokkaan välillä järjestetään toinen kierros. Virkakauden pituus on viisi vuotta. Sama henkilö voidaan valita presidentiksi kahdelle kaudelle.

## Luettelo presidenteistä

Lähde:

## Lähteet

* 

### Viitteet
William Sanderson

**William Sanderson** (s. 10. tammikuuta 1948 Memphis, Tennessee) on yhdysvaltalainen näyttelijä.

Sandersonilla on kaksi yliopistotutkintoa, taloudesta (1968) ja oikeustieteestä (1971), jotka hän on suorittanut Memphisin yliopistossa. Opiskelujen ohessa Sanderson kiinnostui näyttelemisestä, ja hänen ensimmäinen noteerattu roolinsa on elokuvassa *[[Fight for Your Life]]* (1977). Ehkä parhaiten Sanderson muistetaan kuitenkin J. F. Sebastianin roolistaan tieteiselokuvassa *[[Blade Runner]]* (1982). Elokuvien lisäksi Sandersonilla on ollut rooleja useissa televisiosarjoissa, kuten *[[Babylon 5]]*, *[[Deadwood]]*, *[[True Blood]]* ja *[[Lost]]*.

Sanderson asuu Burbankissa vaimonsa kanssa ja heillä on aikuinen poika, Andrew.

## Lähteet

## Aiheesta muualla
* 
* 
*
Oulun Kärppien SM-liigakausi 2008–2009/Tilastot ja luettelot

Tällä sivulla on **Oulun Kärppien SM-liigakauden 2008–2009** tilastot ja luettelot. Oulun Kärpät sijoittui kaudella hopealle.

## SM-liigan pelaajatilastot
### Kenttäpelaajat


**OT** = ottelut |**M** = maalit |**S** = syötöt| **P** = tehopisteet |**R** = rangaistusminuutit |***** = tulokas 


### Maalivahdit


**OT** = ottelut |**PO** = ottelut maalissa |**MIN** = minuutit| **V** = voitot |**JA** = jatkoaika |**H** = häviöt| **PÄ** = päästetyt maalit **GAA** = päästettyjen maalien keskiarvo |**L** = laukaukset vastaan |**T** = torjunnat |**T%** = Torjuntaprosentti |**0** = nollapelit |**A** = arvosana


## CHL:n pelaajatilastot

## Saavutukset, virstanpylväät sekä palkinnot

## Pelaajasiirrot



## Lähteet